KLINIQ รูดต่อ 9% แพนิก “กรรมการ” ลาออก 2 ราย! หลังเข้าเทรดเพียง 6 วันทำการ
KLINIQ รูดต่อ 9% มาที่ 35.50 บ. คาดนักลงทุนแพนิก “กรรมการ” ยื่นลาออกรวดเดียว 2 ราย หลังเข้าเทรดเพียง 6 วันทำการ
KLINIQ รูดต่อ 9% คาดนักลงทุนแพนิก “กรรมการ” ยื่นลาออกรวดเดียว 2 ราย หลังเข้าเทรดเพียง 6 วันทำการ
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ล่าสุด ณ เวลา 10:23 น. อยู่ที่ระดับ 35.50 บาท ลบ 3.50 บาท หรือ 8.97% สูงสุดที่ระดับ 36.50 บาท ต่ำสุดที่ระดับ 34 บาท ด้วยมูลค่าซื้อขาย 308.78 ล้านบาท

โดยราคาหุ้น KLINIQ ปรับตัวลงต่อจากวานนี้ (14 พ.ย.65) คาดนักลงทุนกังวลต่อกรณีที่กรรมการบริษัท 2 รายยื่นลาออก โดยวานนี้ KLINIQ แจ้งผ่านตลาดหลักทรัพย์แห่งประเทศไทย (ตลท.) ถึงการลาออกจากตำแหน่งกรรมการ ของนายเฉลิมชัย ทองวัฒน์ โดยให้มีผลตั้งแต่วันที่ 14 พ.ย.65
นอกจากนั้นยังมีการรายงานว่า นายประทีบ วาณิชย์ก่อกุล ได้ยื่นหนังสือลาออกจากการเป็นกรรมการบริษัท กรรมการบริหาร และกรรมการบริหารความเสี่ยงของ KLINIQ โดยมีผลตั้งแต่วันที่ 15 พ.ย.65 เป็นต้น ทั้งนี้ การลาออกของนายประทีบ วาณิชย์ก่อกุล ยังไม่ได้ถูกแจ้งต่อตลาดหลักทรัพย์ฯ แม้ปรากฏหนังสือขอลาออกตามพื้นที่สาธารณะทั่วไปแล้ว
 